Dalk die lelikste troukoek ooit? | Maroela Media
Dalk die lelikste troukoek ooit?
Die berugte troukoek (Foto: Reddit)
Sosialemediagebruikers lag vir 'n troukoek wat volgens sommiges soos "gebrande en geskende beesvleis" lyk.
Die bruid se niggie het 'n foto van die pasgetroudes se troukoek op Reddit gedeel en die kommentare was baie grafies oor wat mense van die troukoek gedink het – hoofsaaklik tipes siektes.
Die pasgetroudes word gespot oor hul "cattle brand"-tipe koek (soos wat mens beeste brandmerk).
Die niggie het verduidelik die paartjie wou 'n troukoek hê wat by hul "country bumpkin"-troue sou pas. "Country bumpkin" verwys losweg na 'n ongesofistikeerde persoon wat in 'n afgeleë gebied woon. Ná lang oorweging het hulle uiteindelik op die brandmerk-ontwerp besluit. Maar toe die bruid die koek vir die eerste keer sien, was sy baie teleurgesteld.
"Dit lyk soos iets wat siek is," het een gebruiker geskryf.
Die niggie reken dit is waarskynlik moeilik om enige koek goed te laat lyk met die betrokke tema. Die ligbruin tweelaagkoek is met blomme en sampioene versier. Die paartjie se voorletters, C+C, is op die kant geskryf soos wat boere hul beeste sou brandmerk.
'n Paar mense het gedink dit moes dalk soos 'n boomstomp lyk, maar die niggie het laat weet: "Dit was hul country bumpkin-troue en hulle het regtig vir die koekversierder gesê dit moet soos 'n brandmerk lyk. Ek wens amper dit was 'n boomstomp, haha, nie dat dit mooier sou wees nie."
Lego-stukkie kom twee jaar later uit seun se neus
Só lyk die duurste gesigmasker in die wêreld
Hy kan nog gaan my dogter se skoonma het vir haar n pikgatswart trou koek gebak mense wat n vieslike ding .Gelukkig is hul uitmekaar